Omnibus presentes litteras inspecturis, magister Guillelmus, decanus christianitatis diuionensis in domino salutem. Notum facimus uniuersis quod, constitutus in presentia nostra, Robertus de Mirandis recognouit se dedisse et in puram atque perpetuam elemosinam concessione sacristarie beati Stephani diuionensis, unam quartam olei de nucibus percipiendam annuatim die beati Martini hiemalis sine contradictione aliqua imposterum ab aliquo facienda: hanc autem elemosinam fecit idem Robertus, pro remedio anime sue et antecessorum suorum sacristarie supradicte, et ipsam quartam olei assignauerit annuatim percipiendam, predicto termino, super quandam vineam sitam in territorio de Mirandes, in loco quod dicitur Grumiers, iuxta vineam au Roidez et ad hoc, ipsam vineam specialiter obligauit, volens nihilominus et concedens ut quicumque dictam vineam possidebit de cetero dictam quartam olei eidem sacristarie predicto termino annuatim reddere teneatur. Promisit insuper idem Robertus super se et sua coram nobis, quod contra predictam elemosinam non veniet de cetero nec venire per alium faciet aut permittet: hanc autem elemosinam Perroneta neptis predicti Roberti coram nobis laudauit et ratam habuit in perpetuum atque firmam. In cuius rei testimonium ad petitionem dictorum Roberti et Perronete, presentibus litteris sigillum nostrum apposuimus. Actum anno domini M°. C°. C°. quadragesimo mense julij.